《饮客》
宋代·王令

青山何岩岩，江流自浑浑。
欲由白石道，先自长松门。
其间有万景，轩豁忘乾坤。
适可得以心，不可为客论。
安得山水交，共无世俗言。
携琴写古声，酌泉求清源。
适时固虽疏，谋道岂不敦。
谁能歌此诗，侑我饮客樽。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。